
ΝΟΜΟΣ ΥΠ’ΑΡΙΘ. 2641 
Παλλαϊκή Άμυνα και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 ~ 

Αντικείμενο 

Η Παλλαϊκή Αμυνα (Π.ΑΜ.) οργανώνεται από τον 
καιρό της ειρήνης και έχει ως κύρια αποστολή σε 
περιόδους έντασης, επιστράτευσης και πολέμου την 
τοπική άμυνα, την πολιπκή άμυνα και την πολιτική 
προστασία, ενώ σε καιρό ειρήνης την πολιπκή άμυνα 
και την πολιτική προστασία. 

Άρθρο 2 
Ορισμοί 

1. Ως Παλλαϊκή Άμυνα νοείται η ενεργός συμμετοχή 
στην εθνική ασφάλεια όσων Ελλήνων και Ελληνίδων 
μπορούν να προσφέρουν υπηρεσίες γι' αυτήν και δεν 
μετέχουν σπς Ένοπλες Δυνάμεις. 

2. Ως Τοπική Άμυνα νοείται η ανπμετώπιση ενεργειών 
του εχθρού με ενεργηπκά και παθηπκά μέσα από τα 
Τμήματα Π.ΑΜ. σπς περιοχές που συγκροτούνται ή 
κοντά σε αυτές. 

3. Ως Πολιτική Άμυνα νοείται η οργάνωση, καθοδή¬ 
γηση και κινητοποίηση των πολιπκών δυνάμεων της 
χώρας για την προστασία της από πς κάθε είδους 
εχθρικές προσβολές και την ανπμετώπιση κάθε είδους 
καταστροφών ιδίως στον πολιτικό τομέα (άρθρο 2 παρ. 
4 του ν.δ 17/1974). 

4. Ως Πολιπκή Προστασία νοείται ο σχεδιασμός, η 
πρόληψη, η υλική και ψυχολογική πρσπαρασκευή και 
κινητοποίηση των Δυνάμεων και μέσων της χώρας, που 
αποβλέπει στην προστασία των πολιτών, στη διαφύλαξη 
των κάθε είδους αγαθών, υλικών και πλουτοπαραγωγικών 
πηγών, εγκαταστάσεων και μνημείων της χώρας, καθώς 
και στην ελαχιστοποίηση των επιπτώσεων σπς περι¬ 
πτώσεις αναγκών που προκαλούνται από φυσικές, τε¬ 
χνολογικές ή άλλες καταστροφές (άρθρο 2 παρ. 1 του 
ν. 2344/1995). 


5. Ως Τμήμα Παλλαϊκής Άμυνας νοείται το σύνολο 
?:του πληθυσμού, που ορίζεται στο άρθρο 7, δήμου ή 
! κοινότητας ή ομάδας όμορων δήμων και κοινοτήτων, 
στα όρια των οποίων συγκροτείται και ενεργεί σε 
ί αποστολές Τοπικής Άμυνας ή και Πολιτικής Αμυνας ή 
και Πολιτικής Προστασίας. 

Ως Τμήμα Ενίσχυσης Παλλαϊκής Άμυνας νοείται το 
Τμήμα Παλλαϊκής Άμυνας που ενεργεί στα όρια της 
νομαρχιακής αυτοδιοίκησης των οργανισμών τοπικής 
αυτοδιοίκησης πρώτου βαθμού, όπου συγκροτήθηκε ή 
σε όμορες νομαρχιακές αυτοδιοικήσεις, κατά τα ειδι¬ 
κότερα οριζόμενα στο άρθρο 6 παρ 2β' του παρόντος. 

Άρθρο 3 

Οργάνωση της Παλλαϊκής Άμυνας 

1. Το Κυβερνητικό Συμβούλιο Εξωτερικών και Άμυνας 
{ΚΥ.Σ.Ε.Α.) είναι το όργανο που λαμβάνει κατευθυντή¬ 
ριες αποφάσεις για θέματα Π.ΑΜ. και ειδικότερα: 

α. Εισηγείτρι στην Κυβέρνηση για τα θέματα της 
Π.ΑΜ.. 

β. Καθορίζει πς προτεραιότητες οργάνωσης της Π.ΑΜ. 
στο σύνολο της Επικράτειας ή στο επίπεδο περιφερειών 
ή νομαρχιακών αυτοδιοικήσεων. 

γ. Καθορίζει πς προτεραιότητες χρηματοδότησης και 
εξασφάλισης των αναγκαίων πόρων και πιστώσεων για 
την εκπλήρωση της αποστολής της Π.ΑΜ.. 

δ. Ρυθμίζει κάθε άλλο ζήτημα αναγόμενο στην αρ¬ 
μοδιότητα ενός ή περισσότερων υπουργείων. 

1 2. Ο Υπουργός Εθνικής Άμυνας: 

α. Εισηγείται στο ΚΥ.Σ.Ε.Α. τη λήψη αποφάσεων εν 
γένει σε θέματα Π.ΑΜ. και είναι υπεύθυνος για την 
ανπμετώπιση των θεμάτων που ανήκουν στην αρμο¬ 
διότητα των Ενόπλων Δυνάμεων (Ε.Δ.). 
β. Μεριμνά για το συντονισμό των λοιπών υπουργείων 
1 σε θέματα Π.ΑΜ. και συγκροτεί με κοινές αποφάσεις 
των συναρμόδκαν υπουργών πς αναγκαίες διυπουργικές 
επιτροπές, προωθεί δε προτάσεις των λοιπών υπουρ¬ 
γείων για θέματα Π.ΑΜ. στο ΚΥ.Σ.Ε.Α.. 

, γ. Καθορίζει τον τρόπο συμβολής των Ε.Δ. στην 
Π.ΑΜ. και τη διάθεση των αναγκαίων πιστώσεων, μέσων 
και υλικών για την οργάνωση και τη λειτουργία της. 
δ. Καταρτίζει σχέδια ενεργοποίησης των Τμημάτων 

της Π.ΑΜ. στην Τοπική Αμυνα. Επίσης καταρτίζει, σε 
συνεργασία με τον Υπουργό Δημόσιας Τάξης, σχέδια 
για την Πολιτική Αμυνα. 

ε. Διαθέτει το στρατιωτικό προσωπικό και το αναγκαίο 
υλικό για τις υπηρεσίες της Π.ΑΜ.. 

3. Ο Υπουργός Εσωτερικών, Δημόσιας Διοίκησης και 
Αποκέντρωσης, σε συνεργασία με τον Υπουργό, κατά 
περίπτωση, Μακεδονίας - Θράκης και Αιγαίου: 

α. Μεριμνά για το συντονισμό των λοιπών συναρμόδιων 
υπουργείων για θέματα ΠΆΜ. που αφορούν την Πολιτική 
Προστασία. 

β. Συντονίζει, κατευθύνει, εποπτεύει και ενισχύει τις 
περιφέρειες και δι αυτών τις νομαρχιακές αυτοδιοικήσεις 
και τους οργανισμούς τοπικής αυτοδιοίκησης (Ο.Τ.Α.) 
πρώτου βαθμού για την ενεργό συμβολή τους στην 
Π.ΑΜ.. 

4. Ο Υπουργός Δημόσιας Τάξης: 

α. Οργανώνει Μονάδες Πολιτικής Αμυνας της Πο¬ 
λιτικής Σχεδίασης Εκτακτης Ανάγκης (Π.Σ.Ε.Α.), σύμ¬ 
φωνα με όσα ορίζονται στο ν.δ. 17/1974 και στον πα¬ 
ρόντα νόμο, σε συνεργασία με τις νομαρχιακές αυτο¬ 
διοικήσεις και τους Ο.Τ.Α. πρώτου βαθμού. 

β Έχει την ευθύνη για την επιμόρφωση των Τμημάτων 
Π.ΑΜ. σε θέματα Πολιτικής Αμυνας. 

γ. Συνεργάζεται με τον Υ πουργό Εθνικής Αμυνας και 
τους κατά περίπτωση αρμόδιους υπουργούς για θέματα 
Π.ΑΜ.. 

5. Οι Υπουργοί Μακεδονίας - Θράκης και Αιγαίου: 

α. Παρακολουθούν την πρόοδο για την οργάνωση και 

την προπαρασκευή της Π.ΑΜ. στο χώρο ευθύνης τους 
και εισηγούνται σχετικά στα αρμόδια υπουργεία. 

β. Συνεργάζονται με τις περιφέρειες, τις νομαρχιακές 
αυτοδιοικήσεις, τους Ο.Τ.Α. πρώτου βαθμού και τις 
στρατιωτικές, αστυνομικές και λοιπές αρχές του χώρου 
ευθύνης τους για θέματα Π.ΑΜ.. 

6. Οι λοιποί υπουργοί κατευθύνουν με βάση τις οδηγίες 
των Υ πουργών Εθνικής Αμυνας, Εσωτερικών, Δημόσιας 
Διοίκησης και Αποκέντρωσης και Δημόσιας Τάξης τις 
εποπτευόμενες από αυτούς Υπηρεσίες για θέματα της 
Π.ΑΜ.. 

7. Οι Γενικοί Γραμματείς (Γ.Γ.) των περιφερειών 
κατευθύνουν τις νομαρχιακές αυτοδιοικήσεις, οι οποίες 
υπάγονται στην αρμοδιότητά τους, σε θέματα Π.ΑΜ. 
που αφορούν κυρίως την Πολιτική Προστασία. 

8. Οι νομάρχες: 

α. Καταρτίζουν, σε συνεργασία με τους Γενικούς 
Γραμματείς της Περιφέρειας, τις τοπικές στρατιωτικές 
και άλλες αρμόδιες αρχές (ιδίως Ελληνική Αστυνομία 
ΕΛ.ΑΣ., Πυροσβεστικό Σώμα Π.Σ., Λιμενικό Σώμα Λ.Σ.), 
σχέδια ενεργοποίησης των Τμημάτων Π.ΑΜ. για την 
Πολιτική Προστασία. 

β. Επιλέγουν και κατανέμουν το διαθέσιμο προσωπικό 
για τη συγκρότηση των Τμημάτων Π.ΑΜ. σε συνεργασία 
με τις τοπικές στρατιωτικές και αστυνομικές αρχές. 

γ. Μεριμνούν για τη φύλαξη των πραγμάτων που 
έχουν επιταχθεί για περίπτωση ανάγκης. 

9. Οι δήμαρχοι ή πρόεδροι κοινοτήτων: 

α. Παρέχουν στοιχεία για τους πολίτες του δήμου ή 
της κοινότητάς τους, που μπορούν να ενταχθούν στην 
Π.ΑΜ., στις νομαρχιακές αυτοδιοικήσεις, τις στρατιω¬ 
τικές και αστυνομικές αρχές και συμβάλλουν στην ορ¬ 
γάνωση και επιμόρφωση των Τμημάτων Π.ΑΜ. και των 
Μονάδων της Π.Σ.Ε.Α./Πολιτικής Αμυνας των ορίων 
τους. 


β. Συντάσσουν και τηρούν καταστάσεις με βάση τις 
οδηγίες των νομαρχιακών αυτοδιοικήσεων, που περι¬ 
λαμβάνουν την ονομαστική συγκρότηση, τα μέσα και τα 
υλικά των Τμημάτων Π.ΑΜ.. 

γ. Μεριμνούν για τη συγκέντρωση του προσωπικού 
των Τμημάτων Π.ΑΜ. με σκοπό την εκπαίδευση από 
τις αρμόδιες αρχές και συνεργάζονται με τους Διοικητές 
των Μονάδων για θέματα Π.ΑΜ.. 

Άρθρο 4 

Ενεργοποίηση της Παλλαϊκής Άμυνας 

1. Σε δήμους ή κοινότητες ή και ομάδα όμορων δήμων 
και κοινοτήτων συγκροτούνται με μέριμνα και εποπτεία 
του Υπουργείου Εθνικής Άμυνας (ΥΠ.ΕΘ.Α.) Τμήματα 
Π.ΑΜ. ανάλογα με τους διαθέσιμους πολίτες. Τα μέτρα 
που λαμβάνονται από τις Μονάδες Πολιτικής Άμυνας 
εντάσσονται, κατά τις ειδικότερες διατάξεις του ν.δ. 
17/1974, στην Π.ΑΜ.. 

2. Στις νομαρχιακές αυτοδιοικήσεις των παραμεθόριων 
περιοχών της χώρας είναι δυνατόν σε καιρό έντασης, 
επιστράτευσης ή πολέμου να παρέχεται για την Τοπική 
Άμυνα, ύστερα από έγκριση του ΚΥ.Σ.Ε.Α. οπλισμός 
σε κλιμάκια Τμημάτων της Π.ΑΜ.. 

3. Η εποπτεία επί της Π.ΑΜ. ασκείται, κατά περίπτωση, 
από τους Υπουργούς Εθνικής Άμυνας, Εσωτερικών, 
Δημόσιας Διοίκησης και Αποκέντρωσης, Δημόσιας Τά¬ 
ξης, Μακεδονίας - Θράκης και Αιγαίου. 

4. Ο σχεδιασμός και η ενεργοποίηση της Π.ΑΜ. 
γίνεται, κατά περίπτωση, από το Γενικό Επιτελείο Ε¬ 
θνικής Άμυνας (Γ.Ε.ΕΘ.Α.), το Γ ενικό Επιτελείο Στρατού 
(Γ.Ε.Σ.), τη Διεύθυνση Π.ΑΜ.-Π.Σ.Ε.Α. του Υπουργείου 
Δημόσιας Τάξης (Υ.Δ.Τ.), τη Γενική Γραμματεία Πολι- 
πκής Προστασίας (Γ.Γ.Π.Π.) του Υπουργείου Εσωτερι¬ 
κών, Δημόσιας Διοίκησης και Αποκέντρωσης (ΥΠ.ΕΣ.Δ. 
Δ.Α.) και Δημόσιας Τάξης, πς περιφέρειες, πς νομαρ¬ 
χιακές αυτοδιοικήσεις και τους Ο.Τ.Α. πρώτου βαθμού. 

5. Για πς ανάγκες οργάνωσης, σχεδιασμού και προ- 
παρασκευής της Π.ΑΜ.: 

α. Η Διεύθυνση Π.Σ.Ε.Α. όλων των υπουργείων, εκτός 
από το ΥΠ.ΕΘ.Α., μετονομάζεται σε Διεύθυνση Π.ΑΜ.- 
Π.Σ.Ε.Α. και είναι αρμόδια και για όλα τα θέματα της 
Π.Α.Μ.. Ειδικά σε ό,τι αφορά το ΥΠ.ΕΘ.Α., η Διεύθυνση 
Π.Σ.Ε.Α. του Γ.Ε.ΕΘ.Α. καθίσταται αυτοτελής Κλάδος, 
με την ονομασία Κλάδος Π.ΑΜ.-Π.Σ.Ε.Α. και υπάγεται 
απευθείας στον Αρχηγό Γ.Ε.ΕΘ.Α.. 

β. Στα Γ ενικά Επιτελεία των Κλάδων των Ε.Δ. συνι- 
στάται Διεύθυνση Π.ΑΜ.-Π.Σ.Ε.Α., η οποία είναι αρμόδια 
και για όλα τα θέματα της Π.ΑΜ., σε αυτήν δε εντάσ¬ 
σονται οι υπάρχουσες υπηρεσίες Π.Σ.Ε.Λ.. Στους Σχη- 
μαπσμούς του Γ.Ε.Σ. συνιστάται Υπηρεσία Π.ΑΜ.. 

γ. Σπς περιφέρειες και σπς νομαρχιακές αυτοδιοι¬ 
κήσεις συνιστάται φορέας Π.ΑΜ., στον οποίο εντάσ¬ 
σονται οι υπάρχοντες φορείς Π.Σ.Ε.Α. και Πολιπκής 
Π*. Όΐας αυτών. 

ό ιούς Ο.Τ.Α. πρώτου βαθμού συνιστάται Γ ραφείο 
Π.ΑΜ 

6. Με προεδρικό διάταγμα, που εκδίδεται μετά από 
πρόταση των Υπουργών Εθνικής Άμυνας, Εσωτερικών, 
Δημόσιας Διοίκησης και Αποκέντρωσης, Δημόσιας Τάξης 
και Οικονομικών, καθώς και των Υπουργών Μακεδονίας 
- Θράκης και Αιγαίου όταν απαιτείται, καθορίζονται οι 
λεπτομέρειες για την οργάνωση και τη στελέχωση των 
παραπάνω υπηρεσιών, οι αρμοδιότητές τους , η σύσταση 
των νέων οργανικών θέσεων για την κάλυψη των α- 

ναγκών της Π.ΑΜ., η δυνατότητα απόσπασης υπαλλή¬ 
λων και στρατιωτικών μεταξύ των αρμόδιων φορέων 
και τα προσόντα του προσωπικού. 

Άρθρο 5 

Οργάνωση και συγκρότηση Τμημάτων 
Παλλαϊκής Άμυνας 

1. Με κοινή απόφαση των Υπουργών Εθνικής Άμυνας, 
Εσωτερικών, Δημόσιας Διοίκησης και Αποκέντρωσης και 
Δημόσιας Τάξης συγκροτούνται, μετά από προηγούμενη 
απόφαση του ΚΥ.Σ.Ε.Λ.: 

α. Τμήματα Παλλαϊκής Άμυνας 

β. Τμήματα Ενισχύσεως Παλλαϊκής Άμυνας. 

2. Στις περιφέρειες ή νομαρχιακές αυτοδιοικήσεις, 
όπου συνιστώνται τα Τμήματα Π.ΑΜ., συνεχίζουν να 
συγκροτούνται, με μέριμνα του Υπουργείου Δημόσιας 
Τάξης, οι Τοπικές Μονάδες Πολιτική··; Αμυνας του 
άρθρου 26 του ν.δ. 17/1974 και παύουν να συγκροτούνται 
οι Μονάδες Κινητής Εφεδρείας της Πολιτικής Άμυνας, 
οι αρμοδιότητες των οποίων ασκούνται από τα Τμήματα 
της Π.ΑΜ.. 

3. Στις περιφέρειες ή νομαρχιακές αυτοδιοικήσεις της 
προηγούμενης παραγράφου είναι δυνατόν, μετά από 
σχετική εισήγηση του Υπουργού Εθνικής Άμυνας και 
απόφαση του ΚΥ.Σ.Ε.Α., να μην οργανώνονται οι προ- 
βλεπόμενες από το ν. 1295/1982 Μονάδες Εθνοφυλα¬ 
κής. 

4. Οι πίνακες με το αναγκαιοΰν υλικό των Τμημάτων 
Π.ΑΜ. συντάσσονται από το ΥΠ.ΕΘ.Λ./Γ.Ε.Σ.. Ος πυ¬ 
ρήνες για τη στελέχωση των Τμημάτων Π.ΑΜ. τοπο¬ 
θετούνται, κατά το δυνατόν, από το ΥΠ.ΕΘ.Α. μόνιμοι 
σε ενέργεια ή μόνιμοι εκ της εφεδρείας ή έφεδροι σε 
ενέργεια ή έφεδροι εκ της εφεδρείας Αξιωματικοί και 
των τριών Κλάδων των Ε.Δ.. Με αποφάσεις του Αρχηγού 
Γ.Ε.ΕΘ.Α., που συνοδεύονται από τους Πίνακες Οργά¬ 
νωσης και Υλικού, καθορίζονται οι αναγκαίες λεπτομέ¬ 
ρειες για την οργάνωση των Τμημάτων Π.ΑΜ.. 

5. Στον Κανονισμό της Π.ΑΜ., που εκδίδεται με 
απόφαση του Υπουργού Εθνικής Άμυνας, ύστερα από 
εισήγηση του Αρχηγού Γ.Ε.ΕΘ.Α., καθορίζονται οι α¬ 
ναγκαίες λεπτομέρειες για τη θεωρητική επιμόρφωση 
και πρακτική εξάσκηση, τη διοίκηση, τις αποστολές και 
γενικώς για κάθε ζήτημα σχετικά με την επιχειρησιακή 
ετοιμότητα των Τμημάτων της Π.ΑΜ.. 

Άρθρο 6 

Υπαγωγή - Περιοχή Δράσης - 
Αποστολές Τμημάτων Παλλαϊκής Άμυνας 

1. Τα Τμήματα Π.ΑΜ. υπάγονται διοικητικά και επι¬ 
χειρησιακά στους Διοικητές των Συγκροτημάτων ή α¬ 
νεξάρτητων Μονάδων του Στρατού Ξηράς, στη ζώνη 
ευθύνης των οποίων συγκροτούνται. Σε περιπτώσεις 
καταστροφών, που ανάγονται στην πολιτική προστασία 
της χώρας, συντονίζονται από τους οικείους νομάρχες, 
κατά τα οριζόμενα στο άρθρο 10 του ν. 2344/1995. 

2. Η περιοχή δράσης των Τμημάτων Π.ΑΜ. και των 
Τμημάτων Ενισχύσεως Π.ΑΜ. καθορίζονται ως εξής: 

α. Τα Τμήματα της Π.ΑΜ. ως βασικό χώρο ενέργειας 
και ευθύνης έχουν τα όρια του δήμου ή της κοινότητας 
που συγκροτούνται. 

β. Τα Τμήματα Ενισχύσεως Π.ΑΜ. ενεργούν μέσα στα 
όρια της νομαρχιακής αυτοδιοίκησης στην οποία συ¬ 
γκροτούνται, είναι δε δυνατόν να μετακινούνται προς 


εκτέλεση αποστολών και σε όμορες νομαρχιακές αυ¬ 
τοδιοικήσεις, κατόπιν ιοόφασης του ΥΠ.ΕΘ.Α./Γ.Ε.ΕΘ.Α. 
επί θεμάτων Τοπικής Αμυνας και Πολιτικής Άμυνας ή 
ύστερα από απόφαση του Γ.Γ.Π.Π. του Υπουργείου 
Εσωτερικών. Δημόσιας Διοίκησης και Αποκέντρωσης ή 
του Γενικού Γραμματέα της οικείας* Περιφέρειας επί 
θεμάτων Πολιτικής Προστασίας. 

3. Στα Τμήματα Π.ΑΜ. ανατίθενται οι εξής αποστολές: 
α. Ως κύρια αποστολή, σύμφωνα με το άρθρο 1 του 
παρόντος νόμου, έχουν την τοπική άμυνα των περιοχών, 
όπου συγκροτούνται, την πολιτική άμυνα κι» την πολιτική 
προστασία. 

β. Αποστολές της Τοπικής Άμυνας που μπορεί να 
ανατεθούν στα Τμήματα Π.ΑΜ. είναι ιδίως: Η αυτοάμυνα 
στους δήμους και στις κοινότητες όπου συγκροτούνται, 
η επιτήρηση των ακτών της περιοχής τους προκειμένου 
να αποφευχθεί η προσέγγιση εχθρικών στρατιωτικών 
τμημάτων, η φρούρηση κοινωφελών έργων και εγκατα¬ 
στάσεων, η προστασία του άμαχου πληθυσμού, η παροχή 
πρώτων βοηθειών, η διακομιδή και νοσηλεία τραυματιών, 
η φόρτωση-εκφόρτωση υλικών και η κατασκευή προ¬ 
στατευτικών έργων. 

γ. Οι λεπτομέρειες για τις αποστολές αυτές, την 
οργάνωση των Τμημάτων Π.ΑΜ., καθώς και οποιοδήποτε 
άλλο ζήτημα καθορίζονται στον Κανονισμό της Π.ΑΜ. 
και στα ειδικότερα σχέδια επιχειρήσεων και ενεργο¬ 
ποίησης των Τμημάτων της. 

Άρθρο 7 

Προσωπικό Τμημάτων Παλλαϊκής Άμυνας 

1. Στην Π.ΑΜ. συμμετέχουν υποχρεωτικά, με την 
επιφύλαξη της παραγράφου 3 του άρθρου αυτού: 

α. Οι άνδρες ηλικίας από το 18ο έως το 60ό έτος, 
εκτός από όσους υπηρετούν στις Ε.Δ., σπς Μονάδες 
Εθνοφυλακής και στα Σώματα Ασφαλείας και όσους 
εντάσσονται στα σχέδια επιστράτευσης. 

β. Οι γυναίκες ηλικίας από το 18ο έως το 60ό έτος, 
εκτός από όσες υπηρετούν σπς Ένοπλες Δυνάμεις και 
στα Σώματα Ασφαλείας. 

2. Στην Π.ΑΜ. συμμετέχουν εθελοντικά: 
α. Όσοι είναι από 16 έως 18 ετών. 

β. Άνδρες και γυναίκες άνω των 60 ετών. 

3. Εξαιρούνται της υποχρεωτικής συμμετοχής τους 
στην Π.ΑΜ.: 

α. Οι γυναίκες που είναι έγκυες, μητέρες τέκνων 
μέχρι 12 ετών ή πολύτεκνες μητέρες. 

β. Οσοι εξυπηρετούν άτομα με ειδικές ανάγκες, 
ασθενείς ή και ηλικιωμένους άνω των 70 ετών που δεν 
μπορούν να αυτοεξυπηρετηθούν, καθώς και όσοι είναι 
εθελοντές πυροσβέστες, κατά τα προβλεπόμενα ειδι¬ 
κότερα στο ν. 1951/1991. 

γ. Όσοι επικαλούνται σοβαρούς λόγους υγείας, ε- 
ξαιτίας των οποίων αδυνατούν να ανταποκριθούν στις 
υποχρεώσεις τους. 

δ. Όσοι έχουν τύχει αναστολής κατάταξης σύμφωνα 
με πς διατάξεις της σχετικής νομοθεσίας. 

4. Εξαίρεση αναγνωρίζεται για λόγους υγείας της 
περίπτωσης γ' της προηγούμενης παραγράφου, καθώς 
και για όσους φροντίζουν τα πρόσωπα της περίπτωσης 
β της Ιδιας παραγράφου με απόφαση του νομάρχη ή 
του προέδρου της κοινότητας, ύστερα από αίτηση των 
ενδιαφερομένων, στην οποία επισυνάπτεται ιατρική 
γνωμάτευση που έχει εκδοθεί από Κραπκό Νοσοκομείο 
ή κέντρο υγείας. 

5. Οι Ο.Τ.Α. πρώτου βαθμού καταγράφουν σε συνερ¬ 
γασία με τα αρμόδια Στρατολογικά Γραφεία, σε ειδικούς 
καταλόγους κατά κατηγορία, όλους τους πολίτες που 
συγκεντρώνουν τις προϋποθέσεις της παρ. 1 του άρθρου 
αυτού. Σε ιδιαίτερο κατάλογο καταγράφονται όσοι ε¬ 
ξαιρούνται από την υποχρέωση συμμετοχής στην Π.ΑΜ., 
όπου και αναφέρονται οι λόγοι εξαίρεσης. Οι κατάλογοι 
αναθεωρούνται το Νοέμβριο κάθε έτους και ανακοινώ¬ 
νονται με ανάρτηση στο κατάστημα του δήμου ιι της 
κοινότητας έως την 31η Δεκεμβρίου. 

6. Στο Γενικό Γραμματέα της Περιφέρειας δικαιούται 
να προσφύγει εντός είκοσι (20) ημερών από την ανάρ¬ 
τηση των καταλόγων όποιος υπέβαλε αίτηση για εξαί¬ 
ρεση και απορρίφθηκε. Ο Γ ενικός Γ ραμματέας αποφαί- 
νεται εντός είκοσι (20) ημερών από την υποβολή της 
ένστασης. 

7. Στη συνέχεια και έως την 28η Φεβρουάριου οι 
παραπάνω κατάλογοι αποστέλλονται στους φορείς 
Π.ΑΜ. νομαρχιακών αυτοδιοικήσεων για την επιλογή 
του προσωπικού που διατίθεται στα Τμήματα Π.ΑΜ. των 
Ο.Τ.Α. πρώτου βαθμού, μετά από συνεργασία με τις 
τοπικές στρατιωτικές και αστυνομικές αρχές. Οι τελικοί 
κατάλογοι διάθεσης προσωπικού στα Τμήματα Π.ΑΜ., 
για τη σύνταξη των οποίων λαμβάνονται υπόψη κριτήρια 
που αφορούν ιδίως την ηλικία, τις γραμμαπκές γνώσεις, 
το επάγγελμα και τις δεξιότητες κάθε προσώπου, α¬ 
νακοινώνονται με ανάρτηση στο κατάστημα του οικείου 
δήμου ή κοινότητας έως την 15η Μαρτίου κάθε έτους. 

8. Τα μέλη των Τμημάτων Π.ΑΜ. ονομάζονται πολι¬ 
τοφύλακες. Η ένδυση, το έμβλημα και τα διακριτικά του 
προσωπικού των Τμημάτων Π.ΑΜ. και των Μονάδων 
Πολιτικής Αμυνας του ν.δ. 17/1974 καθορίζονται με 
κοινές αποφάσεις των Υπουργών Εθνικής Αμυνας και 
Δημόσιας Τάξης. 

Άρθρο 8 

Κινητοποίηση Τμημάτων Παλλαϊκής Άμυνας 

1. Η κινητοποίηση των Τμημάτων Π.ΑΜ. σε περιόδους 
έντασης, επιστράτευσης ή πολέμου μπορεί να είναι 
μερική ή γενική και πραγματοποιείται στα πλαίσια του 
συστήματος χειρισμού κρίσεων, με απόφαση του 
ΚΥ.Σ.Ε.Α.. Σε επείγουσες περιπτώσεις, για θέματα πο¬ 
λιτικής προστασίας, η κινητοποίηση γίνεται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης. 

2. Η κινητοποίηση Τμημάτων Π.ΑΜ. σε περίοδο ει¬ 
ρήνης μπορεί να πραγματοποιηθεί ως εξής: 

α. Με απόφαση των Υπουργών Εθνικής Άμυνας και 
Δημόσιας Τάξης σε θέματα Τοπικής Αμυνας και Πολι¬ 
τικής Άμυνας. 

β. Με απόφαση του Γ.Γ.Π.Π. του Υπουργείου Εσω¬ 
τερικών, Δημόσιας Διοίκησης και Αποκέντρωσης ή του 
Γενικού Γραμματέα της οικείας Περιφέρειας ή του 
Νομάρχη επί θεμάτων Πολιτικής Προστασίας, κατά τις 
ειδικότερες προβλέψεις του ν. 2344/1995. 

γ. Με απόφαση του Υπουργού Εθνικής Άμυνας, για 
την εκτέλεση προγραμματισμένης πρακτικής εξάσκησης 
ή θεωρηπκής επιμόρφωσης σε θέματα Π.ΑΜ. και σε 
ημερομηνίες που προβλέπονται από το πρόγραμμα ε¬ 
πιμόρφωσης ή τη διαταγή εκτέλεσης της πρακτικής 
εξάσκησης του Υπουργείου Εθνικής Άμυνας. 

3. Οι υπόχρεοι καλούνται με Φύλλα Παλλαϊκής Πρό¬ 
σκλησης (Φ.Π.Π.). Σε αυτά καθορίζονται ο χρόνος και 
ο τόπος που πρόκειται να παρουσιαοθούν, καθώς και 


το είδος της κινητοποίησης των Τμημάτων Π.ΑΜ.. Σε 
κατεπείγουσες περιπτώσεις είναι δυνατή η κλήση σε 
ζητήματα Πολιτικής Προστασίας των υποχρέων με κάθε 
άλλο πρόσφορο μέσο. 

4. Τα θέματα της συγκρότησης των Τμημάτων της 
Π.ΑΜ., της αποστολής των Φ.Π.Π. στους υπόχρεους 
και κάθε άλλη λεπτομέρεια ρυθμίζονται με κοινή απόφα¬ 
ση των Υπουργών Εθνικής Άμυνας, Εσωτερικών, Δημό¬ 
σιας Διοίκησης και Αποκέντρωσης και Δημόσιας Τάξης. 

Άρθρο 9 

Εξοπλισμός Τμημάτων Παλλαϊκής Άμυνας 

1. Ο οπλισμός και τα πυρομαχικά προέρχονται από 
τα αποθέματα των Ε.Δ., φυλάσσονται δε στις εγκατα¬ 
στάσεις της πλησιέστερης μονάδας των Ε.Δ. ή της 
πλησιέστερης αστυνομικής ή λιμενικής αρχής, εφόσον 
στην περιοχή δεν εδρεύει μονάδα των Ε.Δ., με ευθύνη 
των αρχών αυτών. Με την επιφύλαξη της παραγράφου 
2 του άρθρου 4 του παρόντος διατίθενται μόνο σε 
περιπτώσεις πολέμου, επιστράτευσης, έντασης ή εκτέ¬ 
λεσης προγραμματισμένης άσκησης σε ειρηνική περίοδο. 
Κατ' εξαίρεση μπορεί, μετά από απόφαση του Υπουρ¬ 
γικού Συμβουλίου, να διατίθενται και σε περίοδο ειρήνης, 
οπλισμός και πυρομαχικά στο προσωπικό των Τμημάτων 
Π.ΑΜ. των παραμεθόριων περιοχών της χώρας για την 
ανάληψη συγκεκριμένων επιχειρησιακών αποστολών. 

2. Τα λοιπά υλικά και μέσα των Τμημάτων Π.ΑΜ. που 
προβλέπονται στους Πίνακες Υλικού προέρχονται από 
τα διαθέσςια αποθέματα των Ε.Δ. ή από αγορές, φυ¬ 
λάσσονται δε στους χώρους που αναγράφονται στην 
παράγραφο 1. 

3. Σε περίπτωση κινητοποίησης των Τμημάτων, είναι 
δυνατόν να διατίθενται είδη υπόδησης και ένδυσης. 

Άρθρο 10 
Επιμόρφωση 

1. Με αποφάσεις του ΥΠ.ΕΘ.Α./Γ.Ε.ΕΘ.Α. καθορίζο¬ 
νται οι όροι συμμετοχής, τα γενικά αντικείμενα και η 
διάρκεια της θεωρητικής επιμόρφωσης και πρακπκής 
εξάσκησης, στην οποία περιλαμβάνονται θέματα Τοπικής 
Άμυνας, Πολιπκής Αμυνας και Πολιπκής Προστασίας. 
Η ανωτέρω διάρκεια δεν δύναται να υπερβαίνει συνο- 
λικώς πς τέσσερις (4) ημέρες ανά έτος. 

Η θεωρητική επιμόρφωση και πρακπκή εξάσκηση σε 
θέματα οπλισμού είναι υποχρεωτική για όλους και όλες 
που συμμετέχουν στην Π.ΑΜ., ειδικώς όμως για τις 
γυναίκες η προ* ;ΐκή αυτή εξάσκηση έχει όλως επικουρικό 
χαρακτήρα. 

2. Την κύρια ευθύνη θεωρηπκής επιμόρφωσης και 
πρακτικής εξάσκησης των Τμημάτων Π.ΑΜ. για τα πα¬ 
ραπάνω ανπκείμενα έχει το Γ.Ε.Σ. με τους πυρήνες 
διοίκησής τους και συνεργάζεται σε θέματα Πολιπκής 
Άμυνας με το Υπουργείο Δημόσιας Τάξης και σε θέματα 
Πολιπκής Προστασίας με τα Υπουργεία Εσωτερικών, 
Δημόσιας Διοίκησης και Αποκέντρωσης. Μακεδονίας- 
θράκης και Αιγαίου, πς Περιφέρειες και τις Νομαρχιακές 
Αυτοδιοικήσεις. 

3. Οι πόσης φύσεως λεπτομέρειες που ανάγονται 
στο χρόνο πρόσκλησης των εκπαιδευομένων κατ’ έτος, 
τα συγκεκριμένα πρακπκά ή θεωρητικά ανπκείμενα που 
διδάσκονται, η αξιολόγηση των αποτελεσμάτων της, 
καθώς και κάθε άλλο συναφές ζήτημα ρυθμίζονται με 
τον Κανονισμό της Π.ΑΜ.. 

Άρθρο 11 

Ηθικές αμοιβές - Κίνητρα 

1. Σε όσους συμμετέχουν στην Π.ΑΜ. απονέμεται 
τιμητικό δίπλωμα, σε εξαιρετικές δε περιπτώσεις απο- 
νέμεται, με απόφαση του Υπουργού Εθνικής Άμυνας 
μετάλλιο με το έμβλημα της Π.ΑΜ.. Επίσης απονέμεται 
τιμητικό δίπλωμα στο προσωπικό των Μονάδων Πολι¬ 
τικής Άμυνας του ν.δ. 17/1974 και σε εξαιρετικές 
περιπτώσεις, με απόφαση του Υπουργού Δημόσιας Τά¬ 
ξης, απονέμεται μετάλλιο με το έμβλημα της Π.ΑΜ.. 

2. Τα στοιχεία και οι προϋποθέσεις για τη χορήγηση 
διπλώματος ή την απονομή μεταλλίου καθορίζονται με 
αποφάσεις των Υπουργών Εθνικής Άμυνας, Εσωτερι¬ 
κών, Δημόσιας Διοίκησης και Αποκέντρωσης και Δημό¬ 
σιας Τάξης. 

3. Με κοινές αποφάσεις του Υπουργού Εθνικής Ά¬ 
μυνας και των αρμόδιων κατά περίπτωση υπουργών, 
μπορεί να καθορίζονται κίνητρα για όσους συμμετέχουν 
στην Π.Α.Μ.. 

Άρθρο 12 
Προϋπολογισμός 

1. Οι απαιτούμενες πιστώσεις κάθε έτους για την 
οικονομική υποστήριξη της Π.ΑΜ., που αναφέρονται 
στην οργάνωση, επιμόρφωση και λειτουργία των Υπη¬ 
ρεσιών και των Τμημάτων αυτής και στην εν γένει 
εφαρμογή των διατάξεων του παρόντος νόμου, περι¬ 
λαμβάνονται σε ξεχωριστό προϋπολογισμό για την 
Π.ΑΜ. υπό Ιδιο φορέα. Ο προϋπολογισμός αυτός προ¬ 
γραμματίζεται κατά τα προβλεπόμενα για τον προϋπο¬ 
λογισμό του κράτους και εντάσσεται στον προϋπολο¬ 
γισμό των Υπουργείων Εθνικής Άμυνας, Εσωτερικών, 
Δημόσιας Διοίκησης και Αποκέντρωσης και Δημόσιας 
Τάξης, ανάλογα με την αρμοδιότητα υλοποίησής του. 

2. Οι εγκεκριμένες πιστώσεις Π.ΑΜ. του Υπουργείου 
Εθνικής Άμυνας εγγράφονται και καταμερίζονται κυρίως 
και αναλογικώς σε ειδικούς κωδικούς αριθμούς στους 
προϋπολογισμούς του Γ.Ε.ΕΘ.Α. και Γ.Ε.Σ. του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, στις Νομαρχιακές Αυτοδιοικήσεις και στους Ο.Τ.Α. 
πρώτου βαθμού και του Υπουργείου Δημόσιας Τάξης 
στους προϋπολογισμούς της ΕΛ.ΑΣ. και του Π.Σ. κατά 
σχεδίασμά ανάλωσης. 

Άρθρο 13 

Αποζημιώσεις προσωπικού 

1. Η συμμετοχή στην Π.ΑΜ. είναι άμισθη. 

2. Για τη συμμετοχή στην επιμόρφωση ή στις ασκήσεις 
δεν καταβάλλεται αποζημίωση. 

3. Σε όσους συμμετέχουν στην Π.ΑΜ. χορηγείται, 
εάν πρόκειται για εργαζόμενους με σχέση εξαρτημένης 
εργασίας άδεια μετ' αποδοχών, εάν πρόκειται για αυ¬ 
τοαπασχολούμενους ή ελεύθερους επαγγελματίες χρη¬ 
ματικό βοήθημα. Οι λεπτομέρειες εφαρμογής της διά¬ 
ταξης αυτής θα ρυθμιστούν με κοινή απόφαση των 
Υπουργών Εθνικής Άμυνας και Οικονομικών. 

4. Στους πυρήνες στελέχωσης των Τμημάτων Π.ΑΜ., 
της παραγράφου 4 του άρθρου 5 του παρόντος, που 
μετακινούνται για παρακολούθηση σεμιναρίων εκτός της 
έδρας της υπηρεσίας τους, χορηγείται ημερήσια απο¬ 
ζημίωση και καταβάλλονται έξοδα κινήσεως, εφόσον 
δεν διατίθεται μέσο της Υπηρεσίας. Η παραπάνω απο¬ 
ζημίωση καθορίζεται με βάση τις ισχύουσες κάθε φορά 


διατάξεις για τις εκτός έδρας κινήσεις των δημόσιων 
λειτουργών. 

5. Σε περίπτωση χρησιμοποιήσεως των Τμημάτων 
Π.ΑΜ. σε αποστολές Πολιτικής Άμυνας που συνεπά¬ 
γονται αποζημίωση εφαρμόζεται το. άρθρο 34 παρ. 1 
του ν.δ. 17/1974 περί Π.Σ.Ε.Α.. Η παραπάνω διάταξη 
ισχύει και για την περίπτωση Πολιτικής Προστασίας. 

Άρθρο 14 
Ποινικές κυρώσεις 

Όποιος αρνείται να παραλάβει το φύλλο πρόσκλησης 
της Παλλαϊκής Άμυνας ή δεν παρουσιάζεται την κα¬ 
θορισμένη ημέρα τιμωρείται με φυλάκιση μέχρι ενός (1) 
μηνός και σε περίπτωση υποτροπής με φυλάκιση μέχρι 
τριών (3) μηνών. 

Άρθρο 15 

1. Επιτρέπεται όπως οι κανονιστικού χαρακτήρα πρά¬ 
ξεις του ΚΥ.Σ.Ε.Α. και των αρμόδιων υπουργών, που 
εκδίδονται σύμφωνα με τις διατάξεις των προηγούμενων 
άρθρων, μη δημοσιεύονται στην Εφημερίδα της Κυβερ- 
νήσεως ή μη γνωστοποιούνται δημόσια με οποιονδήποτε 
τρόπο, εφόσον κατά την κρίση αυτών που τις εκδίδουν 
η δημοσίευση ή η γνωστοποίηση δύναται να ζημιώσει 
την Εθνική Άμυνα. Στην περίπτωση αυτή οι παραπάνω 
πράξεις θα κοινοποιούνται με απόδειξη σε αυτούς που 
είναι υπόχρεοι να ενεργήσουν ή σε αυτούς που τους 
αφορούν με όργανα του Δημοσίου ή των οργανισμών 
τοπικής αυτοδιοίκησης. 

2. Με προεδρικό διάταγμα, που εκδίδεται ύστερα από 
πρόταση των Υπουργών Εθνικής Αμυνας, Εσωτερικών. 
Δημόσιας Διοίκησης και Αποκέντρωσης και Δημόσιας 
Τάξης κωδικοποιούνται σε ιδιαίτερο ενιαίο κείμενο νόμου 
οι διατάξεις των νόμων που αφορούν θέματα Παλλαϊκής 
Άμυνας, Πολιτικής Σχεδίασης Εκτάκτου Ανάγκης, Ε¬ 
θνοφυλακής και Πολιτικής Προστασίας. Κατά την κω¬ 
δικοποίηση επιτρέπεται, χωρίς να αλλοιώνεται η έννοια 
των ισχυουσών διατάξεων, νέα διάρθρωση, όπως διά¬ 
σπαση ή συγχώνευση άρθρων, προσθήκη νέων και νέα 
κατάστρωση αυτών ή απάλειψη διατάξεων που έχουν 
καταργηθεί ρητά ή σιωπηρά, καθώς και διορθώσεις στη 
φραστική διατύπωση. 

3. Από τις διατάξεις των προηγούμενων άρθρων 
προκαλείται ακαθόριστη δαπάνη του Κρατικού Προϋ¬ 
πολογισμού για το τρέχον έτος και για την επόμενη 
πενταετία. 

Άρθρο 16 

1. Συνιστάται Επιτροπή με την επωνυμία Εθνική 
Επιτροπή Εξοπλισμών Ενόπλων Δυνάμεων" (Ε.Ε.Ε.Ε.Δ.) 
και έδρα την Αθήνα. 

2. Σκοπός της Επιτροπής είναι η συγκέντρωση, δια¬ 
χείριση και καταμερισμός στις Ένοπλες Δυνάμεις κάθε 
είδους προσφοράς σε χρήματα, κινητές αξίες και ακί¬ 
νητα, οι οποίες γίνονται από φυσικά ή νομικά πρόσωπα, 
δημοσίου ή ιδιωτικού δικαίου, ημεδαπά ή αλλοδαπά. 

3. Η Επιτροπή συγκροτείται από τον Πρωθυπουργό 
και αποτελείται από. 

α. Τον Πρόεδρο της Βουλής. 

β. Τον αρχηγό του πρώτου σε δύναμη κόμματος της 
Βουλής ή, αν είναι Πρωθυπουργός, από εκπρόσωπό 
του. 

γ. Τον αρχηγό της αξιωματικής αντιπολίτευσης. 

δ. Τους αρχηγούς των λοιπών κομμάτων της Βουλής, 
ε. Τους Υπουργούς Εθνικής Αμυνας, Εξωτερικών, 
Εθνικής Οικονομίας. Οικονομικών, 
στ. Εκπρόσωπο της Ελληνικής Ορθόδοξης Εκκλησίας, 
ζ, Τον Πρόεδρο του Συμβουλίου Απόδημου Ελληνισμού 
(Σ.Λ.Ε ). 

η. Τον Πρόεδρο της Ένωοης Νομαρχιακών Αυτοδιοι¬ 
κήσεων Ελλάδας (Ε.Ν Λ.Ε.). 

θ. Τον Πρόεδρο της Κεντρικής Ένωοης Δήμιον και 
Κοινοτήτων (Κ.ΕΛΚ.Ε). 

ι Τους Προέδρους ή εκπρόσωπό τους τ»)ς Γ.Σ.Ε.Ε., 
ΓΕ ΣΆ Σ Ε . Λ Λ Ε.Λ.Υ , Σ Ε.Β., της Κεντρικής Έντασης 
των Επιμελητηρίων Ελλάδος, των επιμελητηρίων με 
πανελλαδική οργάνωση και εκπροσώπηση, της Ένωσης 
Ελληνικών Τραπεζών, της Ένωσης Εφοπλιστών, της 
ΕΣΗΕΛ, της ΕΣΗΕΜΘ. της ΕΙΗΕΛ, της ΕΙΕΤ, της ΕΦΕΕ 
και της ΕΣΕΕ. 

4. Οι αποφάσεις της Επιτροπής λαμβάνονται κατά 
πλειοψηφία. 

5. Η Επιτροπή βρίσκεται σε απαρτία όταν παρίστανται 
τα 3/5 τουλάχιστον των μελών της. Σε κάθε περίπτωση 
απαιτείται η παρουσία του Υπουργού Εθνικής Αμυνας. 

6. Η συμμετοχή στην Επιτροπή είναι τιμητική και 
άμισθη. 

7 Οι πόροι περιουσία της Βππροπής προέρχονται 
από την προσφορά όσιον ανπφέρονται στην παράγραφο 
2 του παρόντος άρθρου και αποτελείται από: 
α. Λιορεές σε. χρήματα και κινητές αξίες, 
β. Λωρεές ακινήτων, κληρονομιές και κληροδοτήματα, 
γ Τόκους κεφαλαίων της Επιτροπής, 
δ. Ποσά από εκποίηση ή μισθώσεις ακινήτων, 
ε. Λωρεές προς τα Γενικά Επιτελεία των Ενόπλων 
Δυνάμεων ή άλλες υπηρεσίες ή οργανισμούς του Υ¬ 
πουργείου Εθνικής Αμυνας, 
στ Τυχόν επιχορήγηση από το κράτος, 
ζ. Ποσά από διάφορες εκδηλώσεις, ειδικά λαχεία. 

8. Πόσης φύσεως δωρεές, κληρονομιές, κληροδοσίες 
ή κληροδοτήματα γίνονται δεκτές με απόφαση της 
Επιτροπής. 

9 Οι ττόροι-περιουσία της Επιτροπής διατίθενται α¬ 
ποκλειστικά και μόνο για την ενίσχυση των Ενόπλων 
δυνάμεων, με σκοπό την προμήθεια αποκλειστικά εξο¬ 
πλισμών που καθορίζονται στο εξοπλιστικό πρόγραμμα 
τοιν Ενόπλων Δυνάμεων. 

10 Μ Επιτροπή χρηματοδοτείται από τον Κρατικό 
Προϋπολογισμό μόνο για τα λειτουργικά της έξοδα, 
που εγγράφονται στον προϋπολογισμό του Υπουργείου 
Εθνικής Άμυνας-Εθνική Επιτροπή Εξοπλισμών Ενόπλων 
Δυνάμεων, με την επιφύλαξη της τισρ. 7 περ. στ' ταυ 
παρόντος άρθρου. 

11. Τα μέχρι ιην έναρξη της ισχύος του νόμου αυτοί) 
προοφερθέντο ποσό, γιο τους σκοπούς για τους οποίους 
συνιοτάτσι η Επιτροπή, μεταφέρονται σε λογαριασμό 
Ελληνικού Τραπεζικού Ιδρύματος και αποτελούν εφεξής 
πόρους της Επιτροπής. 

12. Κάθε λεπτομέρεια που αφορά στην οργάνωση και 
λειτουργώ της Επιτροπής ρυθμίζεται με απόφαση του 
Υπουργού Εθνικής Άμυνας και, εφόσον απαιτείται, του 
εκάστοτε αρμόδιου υπουργοί). 

13. Μετά το άρθρο 2 του ν. 4407/1929, όπως αυτός 
σήμερα ισχύει, προστίθεται άρθρο 2α, το οποίο έχει ως 

εξής: 

Άρθρο 2π 

Το Ταμείο Εθνικής Αμυνας (Γ.ΡΘ Λ >. για την εκτέλεση 
του σκοπού του, δύνατπι · > ίδρυε; ή συμμετέχει σε 


νομικά πρόσωπα ιδιωτικού δικαίου, στων οποίων το 
σκοπό να περιέχεται και ένας εκ των σκοπών του 
Τ.ΕΘ.Α., όπως αυτοί ορίζονται στο άρθρο 2 του αρχικού 
νόμου 4407/1929. Γη ι Γ Θ Α. δύνπται να μεταβιβάζει 
ελευθέρως σε αυτά τμήμα της ακίνητης περιουσίας του 
με απόφαση της Λιοικούσος Επιτροπής του, χωρίς νο 
απαιτείται άλλη σύμπραξη ή άδεια ή έγκριση από ο¬ 
ποιαδήποτε άλλη αρχή ή φορέα, κατά παρέκκλιση των 
ρυθμίσεων διαχείρισης ή διοίκησης της περιουσίας του 
και εν γένει οποιοσδήποτε άλλης κειμένης αντιθέτου 
διατάξεως νόμου, η οποία ήδη με το παρόν θεωρείται 
καταργημένη. Οι μεταβιβάσεις αυτές δεν ιιπόκεινται σε 
οποιοδήποτε τέλος, φόρο ή αμοιβή Απαλλοτριώσεις οι 
οποίες έγιναν υπέρ του Τ.ΕΘ.Α. συνεχίζουν ισχύουσες 
και υπέρ των νέων κατά τα παραπάνω κυρίων." 

Άρθρο 17 

Το Υπουργείο Εθνικής Αμυνας, για την κάλυιΐη α¬ 
ναγκών των υπηρεσιακών και μη μετακινήσεων των 
οπλιτών θητείας των Ενόπλων Δυνάμεων, είναι δυνατόν 
να συνάπτει προγραμματικές συμφωνίες με τους αρ¬ 
μόδιους φορείς, παροχής των συγκοινωνιακών υπηρε¬ 
σιών (χερσαίων, εναερίων, ναυτιλιακών), με τις οποίες 
ρυθμίζεται κάθε σχετικό θέμα με τις μετακινήσεις αυτές, 
όποις κόοτος, διαδικασίες, δικαιολογητικά, τρόπος κα¬ 
ταβολής της αυμφωνηθείσας αποζημίωσης του συγκοι¬ 
νωνιακού φορέα κ.λπ.. 

Άρθρο 16 

1. Οι πόσης φύσεως ληξιπρόθεσμες υποχρεώσεις της 
ΑΕΕΠ - Κ(ΠΥΡΚΑΛ) προς το Ι.Κ.Α. και λοιπούς ασφα¬ 
λιστικούς οργανισμούς που οφείλονται μέχρι τις 
31.12.1997 αναλαμβάνονται από το Δημόσιο. Από την 
ισχύ της παρούσας διατάξεως αίρονται τυχόν αναγκα¬ 
στικά μέτρα κατά της επιχείρησης, εξαλείφεται το α¬ 
ξιόποινο από την καθυστέρηση απόδοσης εισφορών 
στο Ι.Κ.Α. κοι χορηγείται ασφαλιστική ενημερότητα. 

2. Ο τρόπος και ο χρόνος αποπληρωμής, καθώς και 
κάθε άλλη αναγκαία λεπτομέρεια καθορίζονται με κοινή 
υπουργική απόφαση των Υπουργών Εθνικής Άμυνας, 
Οικονομικών, Ανάπτυξης, Εργασίας και Κοινωνικών Α¬ 
σφαλίσεων. 

Άρθρο 19 

1. Το καταβαλλόμενο, σύμφωνα με το άρθρο 6 του 
α ν. 559/1937 ή με το άρθρο 3 του ν. 994/1949, βοήθημα 
δικαιούνται και οι άγαμες θυγατέρες των μετόχων και 
μερισματούχων των Μετοχικών Ταμείων Στρατού ή Ναυ ¬ 
τικού με τη συμπλήρωση του 25ου έτους της ηλικίας 
τους. 

2. Το δικαίωμα αυτό θεμελιώνεται με τη συμπλήρωση 
του ανωτέρω ορίου ηλικίας. 

3. Οι κρατήσεις για τη χορήγηση του βοηθήματος 
παύουν με τη συμπλήρωση του πιο πάνω ορίου ηλικίας 
Κρατήσεις που έγιναν μετά τη συμπλήρωση του ορίου 
ηλικίας και μέχρι την ψήφιση του νόμου αυτού δεν 
επιστρέφονται. 

4. Τα ποσά που απαιτούνται εκάστοτε για τη σταδιακή 
ικανοποίηση των δικαιούχων του βοηθήματος είναι δυ- 
ναιάν να προέρχονται κατόπιν αποφάσεως των Διοι¬ 
κητικών Συμβουλίων των Ταμείων κοι από το Γενικό 
Κεφάλαιο αυτών. 

5. Κάθε λεπτομέρεια για την εφαρμογή του παρόντος 

άρθρου θα καθορωθεΙ ι.»γ απόφαση του Υπουργού Ε¬ 
θνικής Αμυνας. 

Άρθρο 20 
• 

1. Στο άρθρο 4 του ν. 2292/1995 "Οργάνωση και 
λειτουργία Υπουργείου Εθνικής Άμυνας, διοίκηση και 
έλεγχος των Ενόπλων Δυνάμεων και άλλες διατάξεις" 
(ΦΕΚ 35 Α') προστίθεται το εξής νέο εδάφιο: 

1. Γενική Διεύθυνση Αμυντικής Βιομηχανίας-Έρευνας 
και Τεχνολογίας". 

2. Στο κεφάλαιο III του ν. 2292/1995, μετά το τμήμα 
Θ. άρθρο 21, προστίθεται το εξής νέο τμήμα: 

Ί. ΓΕΝΙΚΗ ΔΙΕΥΘΥΝΣΗ ΑΜΥΝΤΙΚΗΣ ΒΙΟΜΗΧΑΝΙΑΣ 
-ΕΡΕΥΝΑΣ ΚΑΙ ΤΕΧΝΟΛΟΓΙΑΣ 

1. Η Γενική Διεύθυνση Αμυντικής Βιομηχανίας, Έ¬ 
ρευνας και Τεχνολογίας είναι Υπηρεσία που υπάγεται 
απευθείας στον Υπουργό Εθνικής Άμυνας και είναι 
αρμόδια για την αμυντική βιομηχανία και το σχεδιασμό 
της έρευνας και τεχνολογίας στις Ένοπλες Δυνάμεις. 
Ειδικότερα συντονίζει τη σχεδίαση και τον προγραμ¬ 
ματισμό των εξοπλισμών, σχετικά με την υλοποίησή 
τους από την αμυντική βιομηχανία εφαρμόζοντας την 
κυβερνητική πολιτική. Χοράσσει πολιτική στους τομείς 
αμυντικής έρευνας και τεχνολογίας και καθορίζει την 
πολιτική του Υπουργείου Εθνικής Άμυνας γι’ αυτά. 

2. Στη Γενική Διεύθυνση Αμυντικής Βιομηχανίας, Έ¬ 
ρευνας και Τεχνολογίας εντάσσονται: 

α. Το Τμήμα Ερευνητικών Κέντρων της Διεύθυνσης 
Έρευνας και Τεχνολογίας, με τη διάρθρωση και τις 
αρμοδιότητες που προβλέπονται αντιστοίχως στο άρθρο 
12 παρ. 2 β' του π.δ. 157/1998 "Επιτελείο Υπουργού 
Εθνικής Αμυνας" (ΦΕΚ 120 Α ). 

β. Οι Διευθύνσεις Αμυντικής Βιομηχανίας και Τεχνο¬ 
λογικής Έρευνας και Ανάπτυξης, με τη διάρθρωση και 
τις αρμοδιότητες που προβλέπονται αντιστοίχως στα 
άρθρα 8 και 10 του π.δ. 438/1995 (ΦΕΚ 254 Α") "Γενική 
Διείθυνση Εξοπλισμών του Υπουργείου Εθνικής Αμυνας"." 

3. Το προσωπικό που κατά τη δημοσίευση του πα¬ 
ρόντος στην Εφημερίδα της Κυβερνήσεως υπηρετεί 
στις Διευθύνσεις αυτές, οι θέσεις που αντιστοιχούν σε 
αυτές, καθώς και οι πιστώσεις που έχουν έγγραφέ! 
στον προϋπολογισμό των παραπάνω Διευθύνσεων, με- 
ταφέρονται στη Γενική Διεύθυνση Αμυντικής Βιομηχα¬ 
νίας, Έρευνας και Τεχνολογίας. 

4. Από το άρθρο 2 παρ. 1 του π.δ. 438/1995 δια¬ 
γράφονται οι περιπτώσεις δ' και στ", των υπολοίπων 
ανσριθμουμένων αντιστοίχως. 

5. Στη Γενική Διεύθυνση Αμυντικής Βιομηχανίας, Έ¬ 
ρευνας και Τεχνολογίας μπορεί να αποσπάται προσω¬ 
πικό άλλων υπουργείων, οργανισμών ή και νομικών 
προσώπων δημοσίου ή ιδιωτικού δικαίου. Ο κανονισμός 
οργάνωσης και λειτουργίας και η περιγραφή καθηκόντων 
του προσωπικού καθορίζονται με υπουργικές αποφάσεις. 

6. Η περαιτέρω διάρθρωση, ο αριθμός των θέσεων 
και οι αρμοδιότητες της Γενικής Διεύθυνσης Αμυντικής 
Βιομηχανίας, Έρευνας και Τεχνολογίας καθορίζονται με 
προεδρικό διάταγμα, που εκδίδεται μετά από πρόταση 
του Υπουργού Εθνικής Άμυνας μέσα σε έξι (6) μήνες 
από την έναρξη ισχύος του παρόντος. 

7. Μέχρι την έκδοση του παραπάνω προεδρικού 
διατάγματος η Γ ενική Διεύθυνση Αμυντικής Βιομηχανίας, 
Ερευνας και Τεχνολογίας λειτουργεί εφαρμοζομένου 
αναλόγως του π λ 438/1995 "Γενική Διεύθυνση Εξο¬ 
πλισμών του Υπυιν/εΙου Εθνικής Άμυνας" και του π.δ. 


157/1998 Έπιϊελείσ Υπουργού Εθνικής Άμυνας" (ΦΕΚ 
120 Α ). 

Άρθρο 21 

1. Για τις Ελληνικές Δυνάμεις ηου ενεπλάκησαν με 
οποιονδήποτε τρόπο στα γεγονότα, κατά τη χρονική 
περίοδο από 20 Ιουλίου 1974 έως 20 Αυγούστου 1974 
στην Κύπρο, η περίοδος αυτή χαρακτηρίζεται ως πο¬ 
λεμική Οι ρυθμίσεις της ως άνω διάταξης ισχύουν και 
για τα γεγονότα που έλαβαν χώρα το 1964 στην Τυληρία 
και Λευκωσία και το 1967 στην Κοφίνου και Αγ. Θεο- 
δώρους. με όλες τις ευεργετικές συνέπειες κατά τις 
κείμενες διατάξεις. 

2. θεωρούνται νόμιμες όλες οι μέχρι σήμερα αξιώσεις 
του Φαρμακείου του Προμηθευτικού Οργανισμού Ναυ¬ 
τικού κατά του Δημοσίου, που βαρύνουν τον προϋπο¬ 
λογισμό αυτού (του Δημοσίου) και προέρχονται από τη 
χορήγηση φαρμάκων από το παραπάνω Φαρμακείο στους 
ασφαλισμένους, στο Υπουργείο Υγείας και Πρόνοιας, 
συνταξιούχους στρατιωτικούς των τριών Κλάδων των 
Ενόπλων Δυνάμεων και μόνιμους πολιτικούς υπαλλή¬ 
λους του Υπουργείου Εθνικής Άμυνας, καθώς και στα 
προστατεύομε να μέλη αυτών. 

Άρθρο 22 

Το εδάφιο θ' της παραγράφου 1 της υπ αριθ. Φ. 
0991/00/128/13.12.1960 απόφασης του Υπουργού Ε¬ 
θνικής Άμυνας (ΦΕΚ 4 Β/9.1.1961) αντικαθίσταται ως 
εξής: 

"Τους νομούς Ξάνθης και Ροδόπης". 

Άρθρο 23 

1. Στις θέσεις των προϊσταμένων των οργανικών 
φορέων Π.Σ.Ε.Α. - Π.ΑΜ. των Περιφερειών, Νομαρχια¬ 
κών Αυτοδιοικήσεων και Επαρχείων, δύναται να τοπο¬ 
θετούνται ανώτεροι ή ανώτατοι απόστρατοι αξιωματικοί 
των Ενόπλων Δυνάμεων που ανακαλούνται στην ενέρ¬ 
γεια από την εφεδρεία. Στους αξιωματικούς αυτούς 
ανατίθενται παράλληλα και καθήκοντα του προϊσταμένου 
των Τμημάτων ή των Γραφείων Πολιτικής Προστασίας 
που λειτουργούν στις Περιφέρειες, Νομαρχιακές Αυ¬ 
τοδιοικήσεις και Επαρχεία. Το σχετικό αίτημα για την 
κίνηση της διαδικασίας ανάκλησης στην ενέργεια από- 
στρατων αξιωματικών υποβάλλεται στον αρμόδιο Κλάδο 
του Γενικού Επιτελείου Εθνικής Άμυνας (Γ.Ε.ΕΘ.Α.) 
από το Γενικό Γραμματέα Περιφέρειας ή το Νομάρχη 
αντίστοιχα και η τοποθέτηση στη θέση του προϊσταμένου 
γίνεται στις μεν περιφέρειες με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εθνικής Άμυνας, στις δε Νομαρχιακές 
Αυτοδιοικήσεις και Επαρχεία με απόφαση του Νομάρχη. 
Κατ' εξαίρεση της υφιστάμενης νομοθεσίας για τους 
Αξιωματικούς που υπηρετούν σε θέσεις των Ενόπλων 
Δυνάμεων, οι ανακαλούμενοι για τον παραπάνω σκοπό 
δεν θα φέρουν στολή και δεν θα δικαιούνται υπηρεσιακού 
οχήματος οι φέροντες βαθμό ανώτατου Αξιωματικού. 

Ο προϊστάμενος του Τμήματος Π.Σ.Ε.Α. - Π.ΑΜ. της 
Περιφέρειας συντονίζει τις ενέργειες των αντίστοιχων 
Τμημάτων ή Γραφείων Π.Σ.Ε.Α. - Π.ΑΜ. και Πολιτικής 
Προστασίας των Νομαρχιακών Αυτοδιοικήσεων και Ε¬ 
παρχείων της Περιφέρειας. 

Στις διατάξεις του παρόντος υπάγονται όλοι οι Α- 

ξιωματικοΐ που ανακλήθηκαν μέχρι σήμερα και υπηρετούν 
στις προαναφερόμενες θέσεις. 

2. Στο τέλος της παραγράφου 14 του άρθρου 2 του 
ν. 2621/1998 (ΦΕΚ 136 Α) προστίθεται εδάφιο ως εξής: 

"Οι διατάξεις της παρούσας παραγράφου εφαρμόζο¬ 
νται για τους αιρετούς εκπροσώπους των Ο.Τ.Α. α' και 
β βαθμού που ασκούν καθήκοντα νομάρχη, βοηθού 
νομάρχη, επάρχου, προέδρου νομαρχιακής επιτροπής, 
δημάρχου, αντιδημάρχου ή προέδρου κοινότητας. 

Οι ανωτέρω υποχρεούνται εντός δέκα (10) ημερών 
από την ανάληψη των αξιωμάτων τους στους Ο.Τ.Α. 
να καταθέσουν δήλωση για την προσωρινή απαλλαγή 
από τα διοικητικά καθήκοντά τους στην εκπαίδευση. 
Με απόφαση του Υπουργού Εθνικής Παιδείας και Θρη- 
σκειμάτων, που εκδίδεται ύστερα από πρόταση του 
οικείου υπηρεσιακού συμβουλίου, απαλλάσσονται από 
τα διοικητικά καθήκοντά τους στην εκπαίδευση για το 
χρονικό διάστημα άσκησης των καθηκόντων τους στους 
Ο.Τ.Α., διατηρούν όμως τη σειρά τους στους αξιολο¬ 
γικούς πίνακες επιλογής και, μετά την αποχώρησή τους 
από τους Ο.Τ.Α., τοποθετούνται σε κενές και κενού- 
μενες θέσεις, για τις οποίες είχαν επιλεγεί με απόλυτη 
προτίμηση, για συμπλήρωση της τετραετούς θητείας 
τους, εφόσον δεν έχει λήξει η ισχύς των πινάκων 
επιλογής τους. Οι κενούμενες θέσεις στελεχών της 
εκπαίδευσης κατά τη διαδικασία της παρούσας παρα¬ 
γράφου πληρούνται με τοποθέτηση των περιλαμβανο- 
μένων στους οικείους πίνακες επιλογής κατά τις δη¬ 
λώσεις προτιμήσεώς τους. Αν δεν υπάρχουν άλλοι 
υποψήφιοι ορίζονται αναπληρωτές στις κενωθείσες θέ¬ 
σεις κατά τις ισχύουσες διατάξεις/ 

3. Οι διατάξεις της παραγράφου 4 του άρθρου 41 
του π.δ. 410/1995 (ΦΕΚ 231 Α'), καθώς και οι διατάξεις 
της παραγράφου 3 του άρθρου 68 του ίδιου προεδρικού 
διατάγματος καταργούνται. 

Οι διατάξεις των παραγράφων 1 και 2 του άρθρου 
68 του π.δ. 410/1995 αντικαθίστανται ως, εξής: 

"Σε κοινότητες που οι εκλογείς μετακινούνται επο- 
χιακώς ομαδικα σε άλλους δήμους ή κοινότητες, για 
παραθερισμό ή για διαχείμαση, η ψηφοφορία για την 
εκλογή των κοινοτικών συμβούλων επιτρέπεται να γίνει 
στην περιφέρεια όπου οι εκλογείς διαμένουν. 

Με απόφαση του Νομάρχη ορίζεται ο τόπος και το 
κατάστημα της ψηφοφορίας. 

Αν η περιοχή όπου διαμένουν οι εκλογείς υπάγεται 
σε άλλο νομό, ο τόπος και το κατάστημα της ψηφοφορίας 
ορίζονται με απόφαση του Νομάρχη του νομού αυτού, 
ύστερα από αίτηση του Νομάρχη του νομού, στον οποίο 
υπάγεται η κοινότητα/ 

Στην παράγραφο 8 του άρθρου 9 του ν. 2623/1998 
(ΦΕΚ 139 Α ) μετά τη λέξη "... δημοτικά" προστίθενται 
οι λέξεις και κοινοτικά". 


Στην παράγραφο 5 του άρθρου 52 του π.δ. 410/1995 
προστίθενται τα εξής: 

Άν τα πρόσωπα που ορίζονται για να" διοριοθούν ως 
αντιπρόσωποι της δικαστικής αρχής, σύμφωνα με τα 
ανωτέρω δεν επαρκούν, ο έφορος των αντιπροσώπων 
της δικαστικής αρχής μπορεί να διορίσει για συμπλήρωση 
του απαιτούμενου αριθμού, μόνιμους δημόσιους πολι¬ 
τικούς υπαλλήλους ή μόνιμους υπαλλήλους της νομαρ¬ 
χιακής αυτοδιοίκησης, που είναι πτυχιούχοι Νομικής με 
βαθμό τουλάχιστον Β' ή πτυχιούχοι άλλων σχολών, που 
κατέχουν θέση προϊσταμένου, τουλάχιστον τμήματος. 

Για την εφαρμογή των ανωτέρω ο» Γενικοί Γραμματείς 
Περιφερειών αποστέλλουν στους εφόρους των αντι¬ 
προσώπων της δικαστικής αρχής, προέδρους των Πρω¬ 
τοδικείων, ονομαστικές καταστάσεις όλων των μόνιμων 
δημόσιων πολιτικών υπαλλήλων της περιφέρειάς τους, 
των μόνιμων υπαλλήλων της νομαρχιακής αυτοδιοίκησης 
και των υπηρετούντων σε αυτήν υπαλλήλων με από¬ 
σπαση, κατά το άρθρο 39 του ν. 2218/1994, όπως 
ισχύει κάθε φορά, που μπορούν, σύμφωνα με τα ανω¬ 
τέρω, να διοριστούν αντιπρόσωποι της δικαστικής αρχής. 
Για όσους υπηρετούν σε υπηρεσίες των υπουργείων, 
κεντρικές ή περιφερειακές, οι καταστάσεις συντάσσο- 
νται από την αρμόδια κεντρική υπηρεσία κάθε υπουρ¬ 
γείου και αποστέλλονται στο Υπουργείο Εσωτερικών, 
Δημόσιας Διοίκησης και Αποκέντρωσης - Διεύθυνση 
Εκλογών. 

Οι καταστάσεις αυτές πρέπει να έχουν περιέλθει 
στους αποδέκτες οπωσδήποτε δεκαπέντε (15) ημέρες 
πριν από τη διενέργεια της ψηφοφορίας." 

Άρθρο 24 

Στο άρθρο 4 του ν. 2439/1996 "Ιεραρχία και εξέλιξη 
των μονίμων αξιωματικών των Ενόπλων Δυνάμεων και 
άλλες διατάξεις" προστίθεται νέα παράγραφος 9 ως 
εξής: 

"9. Η αρχαιότητα μεταξύ των Αρχηγών των Γ ενικών 
Επιτελείων Στρατού. Ναυτικού, Αεροπορίας ρυθμίζεται 
από την ημερομηνία δημοσιεύσεως του προεδρικού 
διατάγματος διορισμού τους στη θέση του Αρχηγού 
Γ ενικού Επιτελείου. Όταν η ημερομηνία συμπίπτει, η 
αρχαιότητα ρυθμίζεται με βάση το προβάδισμα των 
Κλάδων των Ενόπλων Δυνάμεων." 

Η παλαιά παράγραφος 9 και οι επόμενες του άρθρου 
4 του ν. 2439/1996 αναριθμούνται σε παράγραφο 10 
και αντίστοιχες. 

Άρθρο 25 
Τελική διάταξη 

Κάθε γενική ή ειδική διάταξη που αντίκειται στις 
διατάξεις του νόμου αυτού καταργείται. 

Άρθρο 26 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 10 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΓΕΦΑΝΟΠΟΥΛΟΣ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΠΑΠΑΔΟΠΟΥΛΟΣ 

ΕΞΩΤΕΡΙΚΩΝ 

θ. ΠΑΓΚΑΛΟΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Μ. ΠΑΠΛίΩΑΝΝΟΥ 

ΔΙΚΑΙΟΣΥΝΗΣ 

Ε. ΠΑΝΝΟΠΟΥΛΟΣ 

ΔΗΜΟΣΙΑΣ ΤΑΞΗΣ 

Γ. ΡΩΜΑΙΟΣ 

ΑΙΓΑΙΟΥ 

Ε. ΠΑΠΑΖΩΗ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 

ΜΑΚΕΔΟΝΙΑΣ - ΘΡΑΚΗΣ 

Φ. ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΩΙΩΝ 

Α. ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 11 Σεπτεμβρίου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 










Η 


31725 ΕΦΗΜΕΡΙΣΤΉΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. ] 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δη μ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

---—-*- 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















